**461/2003 Z.z.**

**ZÁKON**

z 30. októbra 2003

**o sociálnom poistení**

Národná rada Slovenskej republiky sa uzniesla na tomto zákone:

**PRVÁ ČASŤ**

PRVÁ HLAVA

**PRVÝ DIEL**

**ZÁKLADNÉ USTANOVENIA**

§ 1 až 128 bez zmeny.

**PRVÝ DIEL**

**POISTNÉ NA SOCIÁLNE POISTENIE**

§ 128

**Platitelia poistného na sociálne poistenie**

 (1) Ak tento zákon neustanovuje inak, platí poistné

a) na nemocenské poistenie

1. zamestnanec,

2. zamestnávateľ,

3. povinne nemocensky poistená samostatne zárobkovo činná osoba,

4. dobrovoľne nemocensky poistená osoba,

b) na starobné poistenie

1. zamestnanec,

2. zamestnávateľ,

3. povinne dôchodkovo poistená samostatne zárobkovo činná osoba,

4. dobrovoľne dôchodkovo poistená osoba,

5. štát,

6. Sociálna poisťovňa,

c) na invalidné poistenie

1. zamestnanec,

2. zamestnávateľ,

3. povinne dôchodkovo poistená samostatne zárobkovo činná osoba,

4. dobrovoľne dôchodkovo poistená osoba,

5. štát,

d) na úrazové poistenie zamestnávateľ,

e) na garančné poistenie zamestnávateľ, ktorý je povinne garančne poistený,

f) na poistenie v nezamestnanosti

1. zamestnanec, ak osobitný predpis42) neustanovuje inak,

2. zamestnávateľ, ak osobitný predpis42) neustanovuje inak,

3. dobrovoľne poistená osoba v nezamestnanosti,

g) na financovanie podpory zamestnávateľ za zamestnanca v pracovnom pomere ~~a v právnom vzťahu na základe zmluvy o profesionálnom vykonávaní športu~~,

h) do rezervného fondu solidarity

1. zamestnávateľ,

2. povinne dôchodkovo poistená samostatne zárobkovo činná osoba,

3. dobrovoľne dôchodkovo poistená osoba,

4. štát.

 (2) Štát platí poistné na starobné poistenie, invalidné poistenie a poistné do rezervného fondu solidarity za fyzické osoby uvedené v § 15 ods. 1 písm. c) až e), g) až i) a za fyzickú osobu uvedenú v § 15 ods. 1 písm. a) a b) v období, v ktorom sa jej poskytuje materské.

 (3) Sociálna poisťovňa platí poistné na starobné poistenie za poberateľov úrazovej renty priznanej podľa § 88 do dovŕšenia dôchodkového veku alebo do priznania predčasného starobného dôchodku zo základného fondu úrazového poistenia do základného fondu starobného poistenia.

 (4) Poistné na invalidné poistenie neplatí poistenec, ktorý je dôchodkovo poistený po priznaní starobného dôchodku alebo predčasného starobného dôchodku. Poistné na invalidné poistenie neplatí ani poistenec, ktorý je dôchodkovo poistený, je poberateľom výsluhového dôchodku podľa osobitného predpisu2) a dovŕšil dôchodkový vek. Poistné na invalidné poistenie neplatí zamestnávateľ za zamestnanca, ktorý je poistenec podľa prvej a druhej vety.

 (5) Zúčtovanie poistného na starobné poistenie a príspevkov na starobné dôchodkové sporenie,1) poistného na invalidné poistenie a poistného do rezervného fondu solidarity platené štátom ustanoví všeobecne záväzný právny predpis, ktorý vydá ministerstvo po dohode s ministerstvom financií.

 § 129 až 295 bez zmeny.